ΕΦΗΜΕΡΙΣ ΤΗΣ ΚΥΒΕΡΝΗΣΕΩΝ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ _ ΤΕΥΧΟΣ ΔΕΥΤΕΡΟ _ Αρ. Φύλλου 65 

12 Φεβρουάριου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός-ωριαίας αποζημίωσης κ.λπ του βοηθητι¬ 
κού διδακτικού προσωπικού, των εκπαιδευτικών 

προγραμμάτων του Ε.Κ.Δ.Δ. 1 

Συγκρότηση του Υπηρεσιακού Συμβουλίου των υπαλ¬ 
λήλων του Μετοχικού Ταμείου Πολιτικών Υπαλλή¬ 
λων. 2 

Τροποποίηση της απόφασης Συγκρότησης του Κεντρι¬ 
κού Γνωμοδοτικού Συμβουλίου Εγγειοβελτιωτικών 

Έργων. 3 

Ένταξη ορισμένων αθλημάτων ή αγωνισμάτων στις 
I ρυθμίσεις των διατάξεων των άρθρων 22 και 23 του 
Ν. 2009/1992 (ΦΕΚ 18-Α) για εισαγωγή αθλητών 

χωρίς εξετάσεις στην Τριτοβάθμια Εκπ/ση. 4 

Καθορισμός λεπτομερειών για την απομάκρυνση των 
οχημάτων που εγκαταλείπονται στον τόπο του ατυ¬ 
χήματος. 5 

Έγκριση μεταβίβασης του μεριδίου της άδειας ίδρυσης 
και λειτουργίας της ιδιωτικής Γενικής Κλινικής 
«ΕΥΑΓΓΕΛΙΣΜΟΣ» στην Ανώνυμη Εταιρεία «ΓΟΝΙ¬ 
ΜΟΤΗΤΑ». 6 

Έγκριση απόφασης Κοινοτικού Συμβουλίου Αγ. θεο¬ 
δώρων Ν. Κορινθίας περί ψήφισης ΟΕΥ και προσαρ¬ 
μογής στις διατάξεις Ν. 1586/86. 7 


Διορθώσεις σφαλμάτων 

Διόρθωση σφάλματος στην Α3α/10195/10.11.92 
απόφαση Υπ. Υγείας, Πρόνοιας και Κοιν. Ασφαλί¬ 
σεων . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2092226/7072/0022 (1) 

Καθορισμός ωριαίας αποζημίωσης κ.λπ του βοηθητικού 
διδακτικού προσωπικού, των εκπαιδευτικών προγραμ¬ 
μάτων του Ε.Κ.Δ.Δ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 39 και 51 του Ν. 1943/91 
«Εκσυγχρονισμός της οργάνωσης και λειτουργίας της δη¬ 


μόσιας διοίκησης, αναβάθμιση του προσωπικού της και 
άλλες διατάξεις». 

2. Τις διατάξεις της παρ. 3 του άρθρου 8 του Ν. 
1388/83 «Ίδρυση Εθνικού Κέντρου Δημόσιας Διοίκη¬ 
σης». 

3. Την πράξη αριθ. 910/1.4.92 του Διοικητικού Συμβου¬ 
λίου του Εθνικού Κέντρου Δημόσιας Διοίκησης 
(Ε.Κ.Δ.Δ.). 

4. Την αριθ. Υ. 1847/1078399/1182/0001/7.8.92 
απόφαση του Πρωθυπουργού και του Υπουργού Οικονο¬ 
μικών, αποφασίζουμε: 

1. Συμπληρώνουμε την κοινή απόφαση των Υπουργών 
Προεδρίας της Κυβέρνησης και Οικονομικών αρ. 
2080395/7137/0022/17.1.92 (ΦΕΚ 56/Β/5.2.92) «Κα¬ 
θορισμός ωριαίας αποζημίωσης του διδακτικού προσωπι¬ 
κού...» και καθορίζουμε την ωριαία αποζημίωση του βοη¬ 
θητικού διδακτικού προσωπικού των εκπαιδευτικών προ¬ 
γραμμάτων του Ε.Κ.Δ.Δ. στο ύψος των τριών χιλιάδων 
(3.000) δραχμών. 

2. Κατά τα λοιπά ισχύουν τα αναφερόμενα στην εν λόγω 
Κοινή Υπουργική Απόφαση. 

3. Από τις διατάξεις της απόφασης προκαλείται δαπάνη 
σε βάρος του προϋπολογισμού του Εθνικού Κέντρου Δη¬ 
μόσιας Διοίκησης (Ν.Π.Δ.Δ.) ύψους 35.000.000 δρχ. ετη- 
σίως. 

4. Για την ανωτέρω δαπάνη έχει εγγράφει πίστωση στον 
προϋπολογισμό του Εθνικού Κέντρου Δημόσιας Διοίκη¬ 
σης, ύψους 35.000.000 δρχ. με τα στοιχεία 94 92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1993 

01 ΥΠΟΥΡΓΟΙ 

• ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΩΤΗΡΗΣ ΚΟΥΒΕΛΑΣ Κ. ΓΙΑΤΡΑΚΟΣ 

Αριθ. 2000172/8 -♦- (2) 

Συγκρότηση του Υπηρεσιακού Συμβουλίου των υπαλλή¬ 
λων του Μετοχικού Ταμείου Πολιτικών Υπαλλήλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: · 

α) Του άρθ. 14 του Ν. 1586/86 «Βαθμολογική διάρ¬ 
θρωση των θέσεων του Δημοσίου, Ν.Π.Δ.Δ. και των ΟΤΑ 
και άλλες διατάξεις» (Α' 37), όπως τροποποιήθηκε και συ- 

μπληρώθηκε με τις διατάξεις του άρθ. 40 του Ν. 1884/90 
(Α' 81). 

β) Του άρθ. 63 του Ν. 1943/91 «Εκσυγχρονισμός της 
οργάνωσης και λειτουργίας της δημόσιας διοίκησης, ανα¬ 
βάθμιση του προσωπικού της κάι άλλες διατάξεις» (Α' 50). 

γ) Των άρθρων 4 και 15 του Ν. 2026/92 «Ρύθμιση θεμά¬ 
των οργάνωσης και προσωπικού της δημόσιας διοίκησης 
και άλλες διατάξεις» (Α' 43). 

δ) Του άρθ. 27 του Ν. 2081/92 «Ρύθμιση του θεσμού 
των Επιμελητηρίων κ.λπ» (Α 154). 

ε) Των άρθρων 6 παρ. 1, 26 παρ. 6 και 29 του. Ν. 
2085/92 «Ρύθμιση θεμάτων οργάνωσης, λειτουργίας και 
προσωπικού της Δημοσίας Διοίκησης και άλλες διατάξεις» 
(Α' 170). > 

στ) Του Π.Δ/τος 611/77 «Υπαλληλικός Κώδικας» (Α' 
198). 

ζ) Του Π.Δ/τος 251/89 «Οργανισμός Μετοχικού Τα¬ 
μείου Πολιτικών Υπαλλήλων» (Α' 118). 

2. Την αριθ. Υ. 1847/1078399/1182/0001/7.8.92 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (Β' 525). 

3. Την αριθμ. 1066591/1395/0006/30.5.89 απόφαση 
του Υπουργού Οικονομικών «Σύσταση - Συγκρότηση Υπη¬ 
ρεσιακού Συμβουλίου των υπαλλήλων του Μετοχικού Τα¬ 
μείου Πολιτικών Υπαλλήλων» (Β' 470), αποφασίζουμε: 

1. Συγκροτούμε το Υπηρεσιακό Σ·υμβούλιο των υπαλλή¬ 
λων του Μετοχικού Ταμείου Πολιτικών Υπαλλήλων που 
συστάθηκε με την αριθ. 1066591/1395/0006/30.5.89 
απόφαση του Υπουργού Οικονομικών, από τους κατω¬ 
τέρω: 

α) Ένα (1) δικαστικό λειτουργό ή σύμβουλο ή πάρεδρο 
του Νομικού Συμβουλίου του Κράτους, ως Πρόεδρο, με 
τον αναπληρωτή του. 

β) Ένα (1) μόνιμο υπάλληλο του Μετοχικού Ταμείου Πο¬ 
λιτικών Υπαλλήλων, με βαθμό Γ ενικού Δ/ντή ή Δ/ντή Α'-Β' 
με αναπληρωτή του ομοίως μόνιμο υπάλληλο του 
Μ.Τ.Π.Υ. με βαθμό Γεν. Δ/ντή ή Δ/ντή Α'-Β'. 

γ) Ένα (1) μόνιμο υπάλληλο του Ταμείου Παρακαταθη¬ 
κών και Δανείων με βαθμό Γεν. Δ/ντή ή Δ/ντή Α'-Β' με 
αναπληρωτή του ομοίως μόνιμο υπάλληλο του Ταμείου 
Παρακαταθηκών και Δανείων με βαθμό Γ ενικού Δ/ντή ή Δ/ 
ντή Α'-Β'. 

δ) Δύο (2) αιρετούς εκπροσώπους των υπαλλήλων που 
εκλέγονται με άμεση, καθολική και μυστική ψηφοφορία, 
με τους αναπληρωτές τους. 

2. Γραμματέας του Υπηρεσιακού Συμβουλίου, ορίζεται 
υπάλληλος του Μετοχικού Ταμείου Πολιτικών Υπαλλήλων, 
ΠΕ Κατηγορίας, με βαθμό τουλάχιστον Γραμματέα Α' με 
τον αναπληρωτή του. 

3. Η θητεία των μελών του Υπηρεσιακού Συμβουλίου 
ορίζεται 2ετής ήτοι μέχρι 31.12.1994. 

4. Από την απόφαση αυτή προκαλείται δαπάνη σε βά¬ 
ρος του προϋπολογισμού του Μ.Τ.Π.Υ. ύψους εξακοσίων 
χιλιάδων (600.000) δρχ. περίπου για καθένα από τα οικον. 
έτη 1993, 1994. 

Η ανωτέρω δαπάνη θα καλυφθεί από την πίστωση που 
έχει εγγράφει στον προϋπολογισμό του Μ.Τ.Π.Υ. με ΚΑΕ 
0264. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Ιανουάριου 1993 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 

-—♦-- 

Αριθ. 318761 (3) 

Τροποποίηση της απόφασης Συγκρότησης του Κεντρικού 
Γνωμοδοτικού Συμβουλίου Εγγειοβελτιωτικών Έρ¬ 
γων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 2026/1992 «Ρύθμιση θεμάτων 
οργάνωσης και προσωπικού της Δημόσιας Διοίκησης και 
άλλες διατάξεις» (ΦΕΚ 43/23.2.92). 

β) Του Ν. 1558/85 (ΦΕΚ 137/85 τ.Α ) «Κυβέρνηση και 
Κυβερνητικό Όργανα». 

γ) Τωνάρθρ. 212 και 217 του Π.Δ. 433/1977 «Περί Ορ¬ 
γανισμού του Υπουργείου Γεωργίας». 

2. α) Την με αριθμ. 393155/22.9.92 κοινή απόφαση 
των Υπουργών Προεδρίας της Κυβέρνησης, Γεωργίας και 
Οικονομικών, που δημοσιεύθηκε στο αριθμ. 579/23.9.92 
ΦΕΚ τ. Β' «Περιορισμός συλλογικών οργάνων του Υπουρ¬ 
γείου Γεωργίας». 

β) Τις αριθμ. 393197/25.11.92 και 317727/4.3.92 
προηγούμενες αποφάσεις μας «Περί συγκροτήσεως του 
Κεντρικού Γνωμοδοτικού Συμβουλίου Εγγειοβελτιωτικών 
Έργων». 

γ) Το αριθμ. Δ16α/12/1170/49/ΑΙ/2.7.92 έγγραφο του 
ΥΠΕΧΩΔΕ, αποφασίζουμε: 

1. Τροποποιούμε την αριθμ. 317727/4.3.92 προηγού¬ 
μενη απόφασή μας ως εξής: 

Στην περίπτωση β' της παραγράφου 1, ορίζουμε ως τα¬ 
κτικό μέλος τον Γεράσιμο θωμόπουλο, Δ/ντή της Δ7, αντί 
του θεοδώρου Σοβατζή. Αναπληρωτής αυτού παραμένει 
ο Τηλέμαχος Μουζακίτης. 

2. Η θητεία όλων των μελών λήγει την 31 η Δεκεμβρίου 
1993. 

3. Κατά τα λοιπά ισχύουν οι αριθμ. 393197/25.11.92 
και 317727/4.3.92 προηγούμενες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1993 

Ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 
-+- 

Αριθ. Φ.152.25/Β3/407 (4) 

Ένταξη ορισμένων αθλημάτων ή αγωνισμάτων στις ρυθμί- 

' σεις των διατάξεων των άρθρων 22 και 23 του Ν. 2009/ 
1992 (ΦΕΚ 18-Α) για εισαγωγή αθλητών χωρίς εξετά¬ 
σεις στην Τριτοβάθμια Εκπ/ση. / 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 25 παράγρ. 4 του Ν. 2009/ 
1992 «Εθνικό Σύστημα Επαγγ/κής Εκπ/σης και Κατάρτι- 

σης και άλλες διατάξεις» (ΦΕΚ 18-Α). 

2. Το από 22.9.1992 έγγραφο του Υφυπουργού Πολιτι¬ 
σμού για θέματα Αθλητισμού. 

3. Τη διάταξη του άρθρου 27 του Ν. 2081/1992 κατ' 
εφαρμογή της οποίας βεβαιούται ότι απ’ τις διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

Την αρ. Υ 1947/1992 κοινή απόφαση του Πρωθυπουρ¬ 
γού και της Υπουργού Πολιτισμού για την ανάθεση αρμο¬ 
διοτήτων, αποφασίζουμε: 

1. Την ένταξη των αθλημάτων ή αγωνισμάτων: θαλάσ¬ 
σιο Σκι στο Αλμα, Ρυθμική Γυμναστική για το ομαδικό 
(ΑΝΣΑΜΠΛ), Ιστιοπλοΐα για τα σκάφη 1.Α8ΕΗ (ΗΑΟΙΑί. και 
5ΤΑΝ0ΑΒ0), Ακροβατική Γυμναστική στις ασκήσεις ισορ¬ 
ροπίας, Τεχνική Κολύμβηση στα 50 μ. άπνοη - στα 100 μ. 
υποβρύχια στα 100 μ., 200 μ., 4 χ 100 μ. και 4 χ 200 κ. 
επιφάνειας, στις ρυθμίσεις των διατάξεων των άρθρων 22 
και 23 του Ν. 2009/1992 (ΦΕΚ 18-Α) για εισαγωγή χωρίς 
εξετάσεις στην τριτοβάθμια εκπαίδευση των αθλητών που 
ως μέλη της εθνικής ομάδας συμμετείχαν σε Πανευρω¬ 
παϊκά ή Παγκόσμια πρωταθλήματα και κατάκτησαν μια 
από τις διακρίσεις που αναφέρονται στα ανωτέρω άρθρα 
του Νόμου. 

2. Ειδικά για το ακαδ. έτος 1992-93 οι αθλητές της 
προηγουμένης παραγράφου υποβάλλουν τα δικαιολογη- 
τικά τους για εφαρμογή απευθείας στη Σχολή ή στο Τμήμα 
που επιθυμούν μέσα σε προθεσμία είκοσι (20) ημερών 
από τη δημοσίευση της απόφασης αυτής στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1993 

01 ΥΠΟΥΡΓΟΙ ·. 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓ. ΣΟΥΦΛΙΑΣ Β. ΜΕΪΜΑΡΑΚΗΣ 

Αριθ. 2515/5/18α -♦- (5) 

Καθορισμός λεπτομερειών για την απομάκρυνση των οχη¬ 
μάτων που εγκαταλείπονται στον τόπο του ατυχήμα¬ 
τος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παραγράφου 7 του άρθρου 43 του Ν. 2094/1992 
«Κύρωση του Κώδικα Οδικής Κυκλοφορίας» (Α' 182). 

β. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» όπως αυτό προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων....» (Α' 154). 

γ. Της 7004/3/14 από 10.12.92 απόφασης του Πρωθυ¬ 
πουργού και του Υπουργού Δημόσιας Τάξης «Ανάθεση αρ¬ 
μοδιοτήτων στον Υφυπουργό Δημόσιας Τάξης Κωνστα¬ 
ντίνο Σαψάλη» (Β' 728). 

2. Το γεγονός ότι από τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού. 

3. Τήν ανάγκη της άμεσης απομάκρυνσης από τις οδούς 
των οχημάτων που εμπλέκονται σε τροχαία ατυχήματα, 
αποφασίζουμε: 


Αρθρο 1 

1. Τα οχήματα που εγκαταλείπονται για οποιοδήποτε 
λόγο στον τόπο του τροχαίου ατυχήματος απομακρύνο¬ 
νται αμέσως με μέριμνα του ιδιοκτήτη ή κατόχου τους, κα¬ 
τόπιν εντολής της αστυνομικής υπηρεσίας που επιλαμβά¬ 
νεται του ατυχήματος. 

2. Σε περίπτωση αδυναμίας, άρνησης ή αδιαφορίας των 
ανωτέρω προσώπων η αστυνομική υπηρεσία, μεριμνά για 
την απομάκρυνση, μεταφορά και φύλαξη του οχήματος σε 
ειδικούς χώρους και ενεργεί σχετική εγγραφή στο προ- 
βλεπόμενο από την 30870/83 απόφαση των Υπουργών 
Μεταφορών και Επικοινωνιών και Δημόσιας Τάξης, «βιβλίο 
διακινήσεως φυλασσομένων οχημάτων». 

3. Η μεταφορά ενεργείται από: 

α. Εταιρείες παροχής οδικής βοήθειας εφόσον το 
όχημα καλύπτεται από σχετική σύμβαση. 

β. Νόμιμους μεταφορείς ή κατάλληλα οχήματα του Δη¬ 
μοσίου. 

4. Τα οχήματα που μεταφέρονται με τον τρόπο αυτό φυ¬ 
λάσσονται από: 

α. Τις εταιρείες παροχής οδικής βοήθειας που πραγμα¬ 
τοποίησαν τη μεταφορά. 

β. Τις επιχειρήσεις που λειτουργούν νόμιμα και διαθέ¬ 
τουν κατάλληλους για το σκοπό αυτό χώρους όπως σταθ¬ 
μοί αυτοκινήτων (γκαράζ), πρατήρια υγρών καυσίμων, 
πλυντήρια, λιπαντήρια αυτοκινήτων, συνεργεία επισκευής 
οχημάτων, και 

γ. Τις αστυνομικές υπηρεσίες εφόσον υπάρχουν κατάλ¬ 
ληλοι προς τούτο χώροι. 

5. Οι δαπάνες μεταφοράς και φύλαξης του οχήματος 
που καθορίζονται σύμφωνα με τις ισχύουσες κάθε φορά 
τιμές του πίνακα δαπανών της υπ“'α'ριθ. 30870/83 από¬ 
φασης των Υπουργών Μεταφορών και Επικοινωνιών και 
Δημόσιας Τάξης, καταβάλλονται πριν την παραλαβή του 
και βαρύνουν τον ιδιοκτήτη ή κάτοχό του, ανεξάρτητα αν η 
μεταφορά έγινε με υπηρεσιακά ή με ιδιωτικά γερανοφόρα 
οχήματα ή αν η φύλαξη έγινε σε δημόσιο ή ιδιωτικό χώρο. 

Η αστυνομική υπηρεσία που επιλαμβάνεται του ατυχή¬ 
ματος ειδοποιεί εγγράφως με αποδεικτικό τον ιδιοκτήτη ή 
κάτοχο του οχήματος για το χώρο όπου φυλάσσεται αυτό, 
καθώς και τις περαιτέρω ενέργειές της σε περίπτωση μη 
εμφανίσεώς του. Μετά την παρέλευση δύο (2) μηνών από 
την ειδοποίηση των ανωτέρω προσώπων το όχημα παραδί- 
δεται με μέριμνα της αστυνομικής υπηρεσίας στον Οργα¬ 
νισμό Διαχείρισης Δημοσίου Υλικού (Ο.Δ.Δ.Υ.) για εκποί¬ 
ηση σύμφωνα με τις ισχύουσες διατάξεις. Από το ποσόν 
της εκποίησης καταβάλλονται τα έξοδα μεταφοράς και 
φύλαξης του οχήματος σύμφωνα με τις ισχύουσες κάθε 
φορά τιμές του πίνακα δαπανών της υπ’ αριθ. 30870/83 
απόφασης Υπουργού Μεταφορών και Επικοινωνιών και 
Δημόσιας Τάξης και ανεξάρτητα αν η μεταφορά έγινε με 
υπηρεσιακά ή ιδιωτικά γερανοφόρα οχήματα ή αν η φύ¬ 
λαξη έγινε σε δημόσιο ή ιδιωτικό χώρο. 

Αρθρο 2 

Ο τύπος της έγγραφης ειδοποίησης έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 

ΕΛΛΗΝΙΚΗ ΑΣΤΥΝΟΜΙΑ ΗΜΕΡΟΜΗΝΙΑ 

ΤΙΤΛΟΣ ΥΠΗΡΕΣΙΑΣ 

ΑΡΙΘ. ΠΡΩΤ. . 

ΠΡΟΣ 


Τον κ 
Εις .. 


Σας γνωρίζουμε ότι το υπ’ αριθμ.όχημά σας μάρκας .. 

το οποίο ενεπλάκη σε Τροχαίο ατύχημα που έγινε την.στην 


(τοποθεσία) μεταφέρθηκε με μέριμνα της Υπηρεσίας μας στ 
όπου και φυλάσσεται. 


Η μεταφορά πραγματοποιήθηκε από τον.(στοιχεία μεταφορέα) αντί του ποσού των. ν δρχ. 

Το ποσό αυτό όσο και τα έξοδα φύλαξης που ανέρχονται σε .. δρχ. την ημέρα σας βαρύνουν προσωπικά και πρέπει να 
καταβληθούν οπωσδήποτε πριν από την παραλαβή του οχήματος. 

Σε περίπτωση που για οποιοδήποτε λόγο δεν μεριμνήσετε για την παραλαβή του οχήματος μέσα σε δύο μήνες από της 
επιδόσεως της παρούσας τούτο θα παραδοθεί στον ΟΔΔΥ, για εκποίηση. 

Ο Διοικητής 
(Τ.Σ.Υ.) 

Αρθρο 3 

1. Για κάθε όχημα που μεταφέρεται στον ΟΔΔΥ συμπληρώνεται με μέριμνα του επιληφθέντος ή άλλου ανακριτικού 
υπαλλήλου έντυπο εις τετραπλούν, στο οποίο αναγράφονται τα στοιχεία του οχήματος, η εξωτερική κατάσταση αυτού, 
(ιδία οι υπάρχουσες φθορές) τα στοιχεία ταυτότητας του μεταφορέα του επιληφθέντος ή άλλου ανακριτικού υπαλλήλου 
και του αρμοδίου υπαλλήλου του Ο.Δ.Δ.Υ. 

2. Η έκθεση υπογράφεται από τον μεταφορέα, τον ανακριτικό υπάλληλο και τον υπάλληλο του Ο.Δ.Δ.Υ. 

Το ένα αντίτυπο παραδίδεται στον μεταφορέα, εφ’ όσον αυτός είναι ιδιώτης, το δεύτερο στον Ο.Δ.Δ.Υ., το τρίτο στην 
αστυνομική Αρχή, η οποία ενήργησε την μεταφορά και το τέταρτο παραμένει ως στέλεχος. 

3. Ο τύπος του εντύπου έχει ως εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΕΛΛΗΝΙΚΗ ΑΣΤΥΝΟΜΙΑ 
(ΤΙΤΛΟΣ ΥΠΗΡΕΣΙΑΣ) 
Αριθμός Πρακτικού. 


ΠΡΑΚΤΙΚΟ ΠΑΡΑΔΟΣΗΣ ΚΑΙ ΠΑΡΑΛΑΒΗΣ ΕΓΚΑΤΑΛΕΙΜΜΕΝΟΥ ΟΧΗΜΑΤΟΣ 

..σήμερα την .του μηνός. .του έτους . 

Πμεϊς ο .του . 

(ονομ/νυμο και Βαθμ. Ανακ. Υπαλ.) (Τίτλος Υπηρεσίας) 

ενεργών σύμφωνα με τις διατάξεις της παρ. 7 του άρθρου 43 του Ν. 2094/1992 «κύρωση του Κώδικα Οδικής Κυκλοφο¬ 
ρίας» παρέδωσα στον . 

υπάλληλο του ΟΔΔΥ το υπ’ αριθμ.όχημα μάρκας . 

χρώματος ..... ; . 

(Γίνεται πλήρης περιγραφή του οχήματος και αναγράφονται τα δυνάμενα να διαπιστωθούν στοιχεία, αριθμός πλαισίου, 

κινητήρα κ.λπ) καίτοι ειδοποιήθηκε ο .διά της υπ’ αριθ. . 

(ιδιοκτήτης, κάτοχος) 

από .ειδοποιήσεως της Υπηρεσίας, δεν μερίμνησε για την παραλαβή του. 

Η μεταφορά έγινε με το υπ’ αριθ.. . 

(Ιδιωτικό ή Υπηρεσιακό όχημα) 

ιδιοκτησίας.\. 

(ονοματεπώνυμο) 

Ο ΠΑΡΑΔΟΥΣ Ο ΠΑΡΑΛΑΒΩΝ Ο ΜΕΤΑΦΟΡΕΑΣ 

4. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Ιανουάριου 1993 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΑΨΑΛΗΣ 


Αριθ. Ε2/οικ. 28526 (6) 


Έγκριση μεταβίβασης του μεριδίου της άδειας ίδρυσης 
και λειτουργίας της ιδιωτικής Γ ενικής Κλινικής «ΕΥΑΓ - 
ΓΕΛΙΣΜΟΣ» στην Ανώνυμη Εταιρεία «ΓΟΝΙΜΟ¬ 
ΤΗΤΑ». 

Ο ΝΟΜΑΡΧΗΣ ΑΧΑΪΑΣ 

Διά της υπ’ αριθ. Ε2/5028/2.4.1992 απόφασης Νομαρ¬ 
χίας Αχαΐας που εκδόθηκε σύμφωνα με τις διατάξεις των 
Ν. 3200/55, Ν. 1892/90, Ν.Δ. 532/70, ΒΔ 707/70, Β.Δ. 
461/62, Β.Δ. 461/62, Β.Δ. 521/63 και Π.Δ. 247/91, 
εγκρίθηκε η μεταβίβαση του μεριδίου της άδειας ίδρυσης 
και λειτουργίας της Ιδιωτικής Γ ενικής Κλινικής «ΕΥΑΓΓΕ¬ 
ΛΙΣΜΟΣ» που ανήκε στους κληρονόμους του κλινικάρχη 
Αλεξίου Μαρασλή στην Ανώνυμη Εταιρεία «ΓΟΝΙΜΟ¬ 
ΤΗΤΑ». Η ανωτέρω κλινική λειτουργεί στην Πάτρα. Κατά 
τα λοιπά ισχύει η απόφαση Ε2/24621/18.3.1992. 

Η παρούσα να δημοσιευθεί στην Εφημερίδα της Κυβερ¬ 
νήσεως. 


Πάτρα, 31 Δεκεμβρίου 1993 
Ο Νομάρχης 
ΝΙΚΟΣ ΤΑΓΑΡΗΣ 


Αριθ. 20457 (7) 

Έγκριση απόφασης Κοινοτικού Συμβουλίου Αγ. θεοδώ¬ 
ρων Ν. Κορινθίας περί ψήφισης ΟΕΥ και προσαρμογής 

στις διατάξεις Ν. 1586/86. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 12 του Ν. 1188/81 «περί κυ- 
ρώσεως του κώδικα περί κατάστασης προσωπικού ΟΤΑ». 

2. Την αριθμ. 130/91 απόφαση του Κοινοτικού Συμβου¬ 
λίου Αγίων θεοδώρων περί προσαρμογής και ψήφισης του 
οργανισμού Εσωτερικής Υπηρεσίας της Κοινότητας. 

3. Την σύμφωνη γνωμοδότηση του Υπηρεσιακού Συμ¬ 
βουλίου του άρθρ. 14 Ν. 1586/86 που διατυπώθηκε στο 
αριθμ. 3/92 πρακτικό αυτού. 

4. Την οικονομική κατάσταση της Κοινότητας Αγίων θε¬ 
οδώρων, αποφασίζουμε: 

Εγκρίνουμε την αριθμ. 130/91 απόφαση του Κοινοτι¬ 
κού Συμβουλίου Αγίων θεοδώρων με την οποία προσαρ¬ 
μόζεται στις διατάξεις του Ν. 1586/86 και ψηφίζεται ο 
Οργανισμός Εσωτερικής Υπηρεσίας της ανωτέρω Κοινό¬ 
τητας, ως κατωτέρω: 

Αρθρο 1 

Τις υπηρεσίες της Κοινότητας συγκροτούν: 

Α. Η Γραμματεία Κοινοτικής Πολιτικής. 

Β. Η Δ/νση Διοικητικών Οικονομικών και Τεχνικών Υπη¬ 
ρεσιών. 

Άρθρο 2 

Οι υπηρεσίες της Κοινότητας διαρθρώνονται κατά τμή¬ 
ματα και Γραφεία ως κατωτέρω: 

1. Γραμματεία Κοινοτικής Πολιτικής, 
α) Γραφείο Προέδρου 

β) Γραφείο Δημοσίων Σχέσεων και Τύπου. 

2. Διεύθυνση Διοικητικών Οικονομικών και Τεχνικών 
Υπηρεσιών 

Α' Τμήμα Διοικητικό 

α) Γ ραφείο Κοινοτικού Συμβουλίου 

β) Γ ραφείο Προσωπικού 

γ) Γραφείο Αρχείου, Πρωτοκόλλου και Διεκπεραίω¬ 
σης. 

δ) Γ ραφείο Δακτυλογραφίας. 

ε) Γ ραφείο Δημοτολογίων Μητρώων Αρρένων Στρατο¬ 
λογίας. Εκλογικών Καλλιεργειών και επιδοτήσεων γενικά 
Πολιτικών Γάμων. 
στ) Γ ραφείο Ληξιαρχείου. 

ζ) Γραφείο Κοινωνικής μέριμνας Δημόσιας Υγείας & 
Στατιστικής. 

Β' Τμήμα Οικονομικό 

α) Γ ραφείο Λογιστηρίου - Πληρωμής δαπανών - Προϋ¬ 
πολογισμού. 

β) Γ ραφείο Εσόδων - Εξόδων 
γ) Γ ραφείο Κοινοτικών προσόδων και περιουσίας, 
δ) Γραφείο Προμηθειών και Αποθήκης υλικού, 
ε) Γραφείο Κοινοτικών Τελών. 

στ) Γραφείο Μισθοδοσίας Προσωπικού και Ασφάλι¬ 
σης. 

Γ' Τμήμα Τεχνικό 

α) Γ ραφείο Μελετών και εκτέλεσης έργων, Πολεοδο¬ 
μίας, Κτηματολογίου και Οικιστικής Ανάπτυξης. 

β) Γραφείο καθαριότητας και προστασίας περιβάλλο¬ 
ντος. 

γ) Γ ραφείο πρασίνου και παιδικών χαρών, 
δ) Γ ραφείο Ύδρευσης 
ε) Γραφείο Νεκροταφείου. 

στ) Γ ραφείο Μηχανικού εξοπλισμού και κίνησης οχημά¬ 
των. 

ζ) Γ ραφείο Ηλεκτροφωτισμού. 

Άρθρο 3 

Προϊστάμενοι Οργανικών Μονάδων 
Οι Προϊστάμενοι όλων των οργανικών μονάδων της Κοι¬ 
νότητας ορίζονται σύμφωνα με τις διατάξεις του άρθρου 9 
του Ν. 1586/86 όσο δε αφορά τους κλάδους των οποίων 
οι υπάλληλοι κρίνονται για την κατάληψη θέσεων Προϊ¬ 
σταμένων των κατά περίπτωση οργανικών μονάδων (άρ¬ 
θρο 9 παρ. 10 Ν. 1586/86) αποφασίζουμε: 

Α' Γραμματεία Κοινοτικής Πολιτικής 
Της Γραμματείας Κοινοτικής Πολιτικής και των Γρα¬ 
φείων της, προΐσταται ο Πρόεδρος της Κοινότητας. 

Β' ΔΙΕΥΘΥΝΣΗ: Για Προϊστάμενοι στην Διεύθυνση 
(Διευθυντής) κρίνονται και τοποθετούνται υπάλληλοι 
όπως ορίζει το άρθρο 9 του Ν. 1586/86 κλάδου ΠΕ-1 και 
αν δεν υπάρχουν ή δεν επαρκούν υπάλληλοι του κλάδου 
αυτού, κρίνονται και τοποθετούνται υπάλληλοι του κλάδου 
ΔΕ-1 Η ρύθμιση αυτή ισχύει μεταξύ ομοιοβάθμων, τονίζε¬ 
ται δε ότι δεν μπορεί ποτέ να κριθεί για Δ/ντής υπάλληλος 
ανεξάρτητα κλάδου και κατηγορίας κατώτερου βαθμού 
άλλου υπαλλήλου ανώτερου βαθμού. 

Γ' Τμήματα: ΔΙΟΙΚΗΤΙΚΟ -ΟΙΚΟΝΟΜΙΚΟ 
Για προϊστάμενοι στα τμήματα Διοικητικό - Οικονομικό 
κρίνονται και τοποθετούνται υπάλληλοι βαθμού, όπως 


ορίζει το άρθρο 9 του Ν. 1586/86 κλάδου ΠΕ-1 και αν δεν 
επαρκούν ή δεν υπάρχουν υπάλληλοι του κλάδου αυτού, 
κρίνονται και τοποθετούνται υπάλληλοι του κλάδου ΔΕ-1. 
Η ρύθμιση αυτή ισχύει μεταξύ ομοιοβάθμων, τονίζεται ότι 
δεν μπορεί ποτέ να κριθεί για Προϊστάμενος υπάλληλος 
κατώτερου βαθμού άλλου υπαλλήλου ανώτερου βαθ¬ 
μού. 

Δ' Τμήμα Τεχνικό. Για Προϊστάμενος του Τεχνικού Τμήμα¬ 
τος κρίνεται και τοποθετείται υπάλληλος βαθμού, όπως 
ορίζει το άρθρο 9 του Ν. 1586/86 κλάδου ΠΕ (ΠΕ3-ΠΕ6) 
και αν δεν επαρκούν ή δεν υπάρχουν υπάλληλοι του κλά¬ 
δου αυτού, κρίνονται και τοποθετούνται υπάλληλοι ΤΕ και 
αν,δεν υπάρχουν τεχνικοί υπάλληλοι κρίνονται και τοποθε¬ 
τούνται υπάλληλοι , ΔΕ. Η ρύθμιση αυτή ισχύει μεταξύ 
ομοιοβάθμων. τονίζεται δε ότι δεν μπορεί ποτέ να κριθεί 
για προϊστάμενος υπάλληλος, ανεξάρτητα κλάδου κατά 
κατηγορίας, κατώτερου βαθμού άλλου υπαλλήλου ανώτε¬ 
ρου βαθμού. 

Άρθρο 4 

Τα αντικείμενα και οι αρμοδιότητες κάθε υπηρεσίας κα¬ 
θορίζονται ως εξής: 

Α' Γ ραμματεία Κοινοτικής Πολιτικής. 

1. Γ ραφείο Προέδρου 

Κάνει κάθε εργασία που του αναθέτει ο πρόεδρος και 
δεν ανήκει στις αρμοδιότητες των άλλων υπηρεσιών, διεκ- 
περαιώνει την αλληλογραφία του Προέδρου, καθορίζει τις 
ημέρες και ώρες που θα δέχεται ο Πρόεδρος τους δημιό- 
τες, Επιτροπές και υπηρεσιακούς παράγοντες της Κοινό¬ 
τητας. Κρατά βιβλία Επιτροπών και Συμβουλίων που μετέ¬ 
χει ο Πρόεδρος καθώς και το βιβλίο εισερχομένων και 
εξερχομένων στο Γ ραφείο εγγράφων. 

2. Γραφείο Δημοσίων Σχέσεων και Τύπου. 

Προγραμματίζει και οργανώνει τις γιορτές, τελετές, δε¬ 
ξιώσεις διαλέξεις κλπ προβάλλει τις δραστηριότητες της 
Κοινότητας και φροντίζει για την ανάπτυξη του ενδιαφέ¬ 
ροντος των δημοτών να συμμετέχουν στις ενέργειες και 
εκδηλώσεις του. 

Β' Τμήμα Διοικητικό 

3. Γ ραφείο Κοινοτικού Συμβουλίου 

Κάνει κάθε εργασία που έχει σχέση με θέματα Κοινοτι¬ 
κού Συμβουλίου που δεν ανήκει στις αρμοδιότητες των 
άλλων υπηρεσιών. Προετοιμάζει την ημερήσια διάταξη 
των συνεδριάσεων του Κοινοτικού Συμβουλίου και μερι¬ 
μνά για την κοινοποίησή της. Τηρεί πρόχειρα πρακτικά των 
συζητουμένων θεμάτων, συντάσσει τα πρακτικά και τις 
αποφάσεις αυτών και μεριμνά για την υποβολή αντιγρά¬ 
φων στην Νομαρχία και σε κάθε άλλη υπηρεσία, πρόσωπο 
ή Αρχή. 

Ενημερώνει τον Πρόεδρο και τους Κοινοτικούς Συμβού¬ 
λους για θέματα που αφορούν το Κοινοτικό Συμβούλιο. 

4. Γραφείο Προσωπικού. 

Φροντίζει για την κανονική τήρηση των ατομικών φα- 
κέλλων-των υπαλλήλων και των Συνταξιούχων της Κοινό¬ 
τητας, καθώς και του ημερομίσθιου ή ωρομίσθιου προσω¬ 
πικού. Τηρεί το βιβλίο μητρώου των τακτικών υπαλλήλων 
και του ημερομίσθιου προσωπικού φροντίζει για τον διορι¬ 
σμό, τις προαγωγές, άδειες και όλες γενικά τις υπηρεσια¬ 
κές μεταβολές του προσωπικού και ενημερώνει τους εν¬ 
διαφερομένους. 

Τηρεί το μισθολογικό Μητρώο των υπηρετούντων εργα¬ 
τοϋπαλλήλων και συνταξιούχων καθώς και των ημερομι¬ 
σθίων ή ωρομισθίων εργατών των συνεργείων και παρέχει 
στο οικονομικό τμήμα κάθε απαραίτητο στοιχείο για την 

σύνταξη μισθοδοτικών καταστάσεων. 

5. Γραφείο Πρωτοκόλλου- Αρχείου και Διεκπεραίω¬ 
σης 

Τηρεί το γενικό πρωτόκολλο της Κοινότητας και ενεργεί 
την πρωτοκόλληση όλων των εγγράφων (εισερχομένων - 
εξερχομένων), διεκπεραιώνει τα έγγραφα και κρατά το 
Αρχείο όλων των Υπηρεσιών, των εφημερίδων της Κυβέρ¬ 
νησης και των εντύπων με Κοινοτικό ενδιαφέρον. 
Ενεργεί την τοιχοκόλληση και επίδοση εγγράφων. 

6. Γραφείο Δακτυλογραφίας. 

Πραγματοποιεί την δακτυλογράφηση όλων γενικά των 
εξερχομένων εγγράφων, αποφάσεων Προέδρου, Κοινοτι¬ 
κού Συμβουλίου. < 

7. Γραφείο Δημοτολογίων - Μητρώων Αρρένων - Στρα¬ 
τολογίας - Εκλογικών - Καλλιεργειών και επιδοτήσεων γε¬ 
νικά πολιτικών Γάμων. 

Ασχολείται με την τήρηση των Δημοτολογίων και ενημέ¬ 
ρωση τους για κάθε μεταβολή φροντίζει για την σύνταξη 
των Μ. Αρρένων και για όλες τις μεταβολές τους. 

Καταρτίζει τους Στρατολογικούς πίνακες και διεκπεραι- 
ώνει κάθε είδους εργασία που αφορά Στρατολογικά θέ¬ 
ματα. Εκδίδει πιστοποιητικά, αντίγραφα αποσπάσματα 
βεβαιώσεις που σχετίζονται με τις παραπάνω εργασίες. 
Ασχολείται με την κατάρτιση και αναθέωρηση των κατα¬ 
λόγων εκλογικών βιβλιαρίων, με θέματα καλλιέργειας και 
επιδότησης και θέματα που έχουν σχέση με τους πολιτι¬ 
κούς Γόμους. 

8. Γραφείο Ληξιαρχείου. 

Ασχολείται με την τήρηση όλων των ληξιαρχικών βιβλίων 
και φακέλλων την σύνταξη ληξιαρχικών πράξεων την έκ¬ 
δοση αντιγράφων αποσπασμάτων και βεβαιώσεων, την 
ενημέρωση των ευρετηρίων και την τήρηση του πρωτο¬ 
κόλλου αλληλογραφίας και τέλος ασχολείται με κάθε υπό¬ 
θεση ληξιαρχικής φύσης. 

9. Γ ραφείο Κοινωνικής Μέριμνας, Δημόσιας Υγείας και 
Στατιστικής. 

Ασχολείται με κάθε θέμα στον τομέα της Κοινωνικής 
• Μέριμνας. Έχει την ευθύνη της συγκέντρωσης εθελοντι¬ 
κών εισφορών των δημοτών και άλλων μαζικών φορέων σε 
περιπτώσεις έκτακτης ανάγκης (πόλεμοι, θεομηνίες, σει¬ 
σμοί κ.λπ.) που κάνουν επιτακτική ανάγκη της οργάνωσης 
βοήθειας. Έχει τις αρμοδιότητες που αναγνωρίζουν οι νό¬ 
μοι και οι εκάστοτε ισχύουσες υγειονομικές διατάξεις και 
επιμελείται για όλα τα θέματα στην δημόσια υγεία και την 
αποτελεσματική προστασία της. 

Ασχολείται με θέματα στατιστικά. 

Γ' Τμήμα Οικονομικό 

10. Γ ραφείο Λογιστηρίου - πληρωμής δαπανών - προϋ¬ 
πολογισμού. 

Καταρτίζει, σε συνεργασία με τις άλλες υπηρεσίες της 
Κοινότητας υποβάλλει έγκαιρα στο Κοινοτικό Συμβούλιο, 
εισήγηση σχετικά με τον προπϋπολογισμό εσόδων και 
εξόδων και τον απολογισμό της Κοινότητας. Παρακολου¬ 
θεί, συγκεντρώνει και ελέγχει τα αποτελέσματα του προϋ¬ 
πολογισμού ενημερώνοντας τα σχετικά λογιστικά βιβλία. 

Εισηγείται την αναμόρφωση του προϋπολογισμού με 
την εγγραφή νέων εσόδων και χορήγηση εκτάκτων και συ¬ 
μπληρωματικών πιστώσεων. Ασχολείται με την εκκαθά¬ 
ριση και εντολή πληρωμής κάθε δαπάνης της Κοινότητας, 
σύμφωνα με τον νόμο. Φροντίζει για την πιστή εφαρμογή 
των διατάξεων «περί οικονομικής διοίκησης και λογιστι¬ 
κού». 

Συγκεντρώνει τα στοιχεία για την εμπρόθεσμη απόδοση 
λογαριασμού από τον Πρόεδρο της Κοινότητας στο Κοινο¬ 


τικό Συμβούλιο. Ασχολείται με το οικονομικό προγραμμα¬ 
τισμό της Κοινότητας αξιοποιώντας τα στατιστικά δεδο¬ 
μένα και εισηγείται μετά από εντολή του Προέδρου στο 
Κοινοτικό Συμβούλιο μεθόδους που βελτιώνουν την από¬ 
δοση των εσόδων μειώνουν τα όχι ανελαστικά έξοδά τους. 

11. Γ ραφείο Εσόδων - Εξόδων 
Ως προς τα Έσοδα 

Ελέγχει τους χρηματικούς τίτλους που αποστέλλονται 
στο Δημόσιο Ταμείο από τις διάφορες Υπηρεσίες και εκδί¬ 
δει τα αποδεικτικά παραλαβής εισπρακτέων εσόδων. Εκ¬ 
δίδει γραμμάτια είσπραξης των διαφόρων εσόδων της Κοι¬ 
νότητας, εκκαθαρίζει τις οφειλές των δημοτών και ειση- 
γείται την λήψη αναγκαστικών μέτρων κατά των οφειλε¬ 
τών. Τηρεί τα κατά νόμο προβλεπόμενα βιβλία εσόδων, 
καταρτίζει τους μηνιαίους και ετήσιους λογαριασμούς της 
διαχείρισης εσόδων, συγκεντρώνει στοιχεία για την κα¬ 
τάρτιση του απολογισμού εσόδων και φροντίζει για την 
κοινοποίηση ατομικών ή ειδικών προσκλήσεων στους 
οφειλέτες της Κοινότητας. 

Ως προς τα Έξοδα 

Διεξάγει τις λογιστικές πράξεις που έχουν σχέση με την 
πληρωμή εξόδων της Κοινότητας τηρεί τα προβλεπόμενα 
λογιστικά βιβλία ενεργεί το σύνολο των πληρωμών της 
Κοινότητας. 

Ελέγχει την νομιμότητα των χρηματικών ενταλμάτων 
πληρωμής και συγκεντρώνει τα στοιχεία για την κατάρτιση 
του απολογισμού εξόδων της Κοινότητας. 

Καταρτίζει τους μηνιαίους και ετήσιους λογαριασμούς 
της διαχείρισης εξόδων και συντάσσει τους στατιστικούς 
πίνακες για την αποστολή τους στα Υπουργεία, Νομαρχία 
κλπ. 

12. Γ ραφείο Κοινοτικών προσόδων 1 και περιουσίας 
Ασχολείται με τον έλεγχο της φορολογητέας ύλης την 

βεβαίωση φόρων, τελών, δικαιωμάτων και άλλων εσόδων 
της Κοινότητας, την σύνταξη βεβαιωτικών καταλόγων που 
αφορούν τα έσοδα της Κοινότητας, επιμελείται για την 
εκμίσθωση και εκμετάλλευση των αστικών και αγροτικών 
ακινήτων της Κοινότητας και της κινητής περιουσίας της. 

13. Γ ραφείο Προμηθειών και αποθήκης υλικού. 
Φροντίζει για τις προμήθειες ειδών και υλικού για τις 

ανάγκες της Κοινότητας και την νομική παραλαβή αυτών 
από την Επιτροπή παραλαβής. Συγκεντρώνει τα δικαιολο- 
γητικά κάθε προμήθειας, συντάσσει τα πρωτόκολλα πα¬ 
ραλαβής των υλικών και τα παραδίδει στο Λογιστήριο για 
την έκδοση ενταλμάτων πληρωμής. Φροντίζει για τη διε¬ 
νέργεια των τακτικών και πρόχειρων διαγωνισμών προμη¬ 
θειών καθώς και την απευθείας και χωρίς διαγωνισμό προ¬ 
μήθεια και συντάσσει τα συμφωνητικά προμηθειών. Παρα- 
λαμβάνει τα τιμολόγια, ενημερώνει τα από το νόμο προ¬ 
βλεπόμενα βιβλία και έχει την ευθύνη για τη φύλαξη αντι¬ 
κειμένων της Κοινότητας ιδιαίτερης αξίας και την ασφά¬ 
λιση των κοινοτικών κτιρίων, αυτοκινήτων και μηχανημά¬ 
των της Κοινότητας. 

14. Γραφείο Κοινοτικών Τελών. 

Φροντίζει για την έκδοση λογαριασμών, καταστάσεων, 
καταλόγων κλπ όλων των εισπραττομένων τελών και λοι¬ 
πών φόρων παραλαμβάνοντας τα απαραίτητα στοιχεία 
από τα αρμόδια γραφεία. Παραλαμβάνει και καταχωρεί σε 
ειδικό βιβλίο τις υπεύθυνες δηλώσεις που υποβάλλονται, 
σύμφωνα με τον νόμο. Ασχολείται με την συγκέντρωση 
των ασκουμένων προσφυγών κατά των διαφόρων φορολο¬ 
γικών εγγράφων, την αντίκρουση των προβαλλομένων 
ισχυρισμών σε συνεργασία με τις άλλες υπηρεσίες της 

Κοινότητας, διατηρεί πρωτόκολλο κατάθεσης των ενδί¬ 
κων μέσων προσφυγών και παραπέμπει αυτά στις αρμό¬ 
διες φορολογικές Επιτροπές. 

15. Γραφείο Μισθοδοσίας προσωπικού και ασφάλι- 
σης. 

Ασχολείται με την σύνταξη των μισθοδοτικών καταστά¬ 
σεων των τακτικών υπαλλήλων και των με σχέση εργασίας 
ιδιωτικού Δικαίου εργαζομένων στην Κοινότητα την παρα¬ 
κολούθηση των συνταξιοδοτικών και ασφαλιστικών θεμά¬ 
των του με οποιαδήποτε σχέση εργασίας απασχολουμέ- 
νου προσωπικού, την τήρηση ασφαλιστικών βιβλιαρίων 
των εργαζομένων, την αγορά και επικόλληση ενσήμων. 

Γ' Τεχνικό Τμήμα 

16. Γραφείο μελετών και εκτέλεσης έργων - Πολεοδο¬ 
μίας - Κτηματολογίου και Οικιστικής Ανάπτυξης. 

Ασχολείται με την συλλογή στοιχείων υπαίθρου για τη 
σύνταξη μελετών εκτέλεσης Κοινοτικών έργων. Καταρτί¬ 
ζει τις διακηρύξεις των δημοπρασιών των διαφόρων έργων 
και προμηθειών, επιβλέπει την εκτέλεση των έργων που 
γίνονται από την Κοινότητα με ανάθεση δημοπρασία ή αυ¬ 
τεπιστασία. Ασχολείται με τη διαδικασία παραλαβής των 
έργων και ενημερώνει τον Πρόεδρο και το Κοινοτικό Συμ¬ 
βούλιο για παραλείψεις ή κακοτεχνίες που έγιναν κατά την 
κατασκευή των έργων. Ασχολείται με τις μελέτες αποτυ¬ 
πώσεις και τοπογραφικούς σχεδιασμούς για τη σύνταξη 
κτηματογραφικών διαγραμμάτων κοινοτικών κτιρίων ακι¬ 
νήτων και κοινοχρήστων χώρων και γενικά με κάθε τοπο- 
γραφική εργασία αναγκαία για την εφαρμογή του Τεχνικού 
Προγράμματος της Κοινότητας. Τηρεί αρχείο με διαγράμ¬ 
ματα ρυμοτομικά, κτηματολογικά κλπ της Κοινότητας, 
ονομασίας δρόμων και πλατειών. 

17. Γραφείο καθαριότητας και προστασίας περιβάλλο¬ 
ντος. 

Μεριμνά για την περισυλλογή των απορριμάτων, την με¬ 
ταφορά τους στο σκουπιδότοπο, και την υγειονομική ταφή 
τους. Φροντίζει για την καθαριότητα δρόμων πλατειών και 
όλων των κοινοχρήστων χώρων, πάρκων, παιδικών χαρών 
την απομάκρυνση και ταφή τυχόν σκοτωμένων ζώων από 
τους δρόμους κλπ της κοινότητας μας, καθώς και για τον 
ειδικό ευπρεπισμό της ύλης κατά τις εορτατιστικές εκδη¬ 
λώσεις (Εθνικές θρησκευτικές) Ασχολείται με τον καθαρι¬ 
σμό και την απολύμανση των κοινοτικών υπονόμων βό¬ 
θρων οχετών και τον καθαρισμό του χώρου της Λαϊκής 
Αγοράς. 

Επισημαίνει, συγκεντρώνει στοιχεία δια των οργάνων 
του τις πηγές ρύπανσης του χερσαίου θαλάσσιου και 
ατμοσφαιρικού χώρου (λήμματα - απόβλητα - αερολλή- 
ματα - τοξικές ουσίες - μικροβιακές μολύνσεις - ηχορυ- 
πάνσεις κλπ). 

18. Γραφείο πρασίνου και παιδικών χαρών. 

Ασχολείται με την δημιουργία νέων πάρκων - πλατειών 

- δενδροστοιχιών ή νέων κέντρων παιδικής χαράς και την 
προμήθεια του υλικού που απαιτείται για τη μετατροπή 
των χώρων αυτών σαν χώρων πρασίνου, κέντρων αναψυ¬ 
χής και παιδιάς. 

Φροντίζει για την καθαριότητα του πρασίνου κλπ κοινο¬ 
χρήστων χώρων καθώς και των κέντρων παιδικής χαράς 
Αθλητικών χώρων και των συντριβανιών. 

Κατά περιόδους ανανεώνει τους χρωματισμούς των ορ¬ 
γάνων παιδικής χαράς, των παγκακιών και αντικαθιστά με 
καινούργια τυχόν κατεστραμένα ή ελλειπόντα μέρη δια¬ 
φόρων οργάνων. 

Συμπληρώνει την δενδροφύτευση των πεζοδρομίων και 


των πλατειών και ανανεώνει τα γηρασμένα και κατεστραμ¬ 
μένα δένδρα. Καταρτίζει προγράμματα επίκαιρης φύτευ¬ 
σης σποράς με επιφάνεια γκαζόν κατάλληλων φυτών για 
κάθε περιοχή, κατάλληλων και επίκαιρων ψεκασμών για 
την καταπολέμηση των ασθενειών των φυτών λίπανσης 
σκαλισμάτων βοτανισμάτων κλαδεμάτων, ποτισμάτων στις 
εποχές που απαιτείται. Φροντίζει για την απόκτηση δεν¬ 
δρυλλίων και καλλωπιστικών φυτών από κρατικές Υπηρε¬ 
σίες ή Οργανισμός και την προμήθεια αυτών, όταν υπάρχει 
ανάγκη από ιδιωτικά φυτώρια και τέλος φροντίζει για την 
όσο το δυνατό καλή εμφάνιση και εμπλουτισμό των παρα¬ 
πάνω χώρων. 

19. Γ ραφείο Ύδρευσης 

Έχει την ευθύνη της καλής λειτουργίας όλων των πηγών 
άντλησης νερού (φρεάτων - γεωτρήσεων), της συντήρη¬ 
σης του εσωτερικού και εξωτερικού δικτύου παροχής νε¬ 
ρού της λήψης των ενδείξεων των υδρομέτρων και της 
προώθησης αυτών στο Γ ραφείο Προσόδων της έγκαιρης 
σύνταξης καταλόγων αντιτίμου ύδρευσης και της καλής 
λειτουργίας και επισκευής συντήρησης των υδρομέ¬ 
τρων. 

Εκδίδει τις σχετικές άδειες παροχής νερού και παρακο¬ 
λουθεί και έλεγχει δια των οργάνων του την καλή και σύμ¬ 
φωνα με τον κανονισμό ύδρευσης σύνδεση των παροχών 
με το εσωτερικό δίκτυο της πόλης, την τοποθέτηση των 
φρεατίων και υδρομέτρων σε κατάλληλες και εμφανείς 
θέσεις, την αποκατάσταση φθορών κλπ πεζοδρομίων και 
του οδοστρώματος. 

20. Γραφείο Νεκροταφείου 

Ενεργεί σύμφωνα με τον κανονισμό τη βεβαίωση και εί¬ 
σπραξη των υπέρ της Κοινότητας τελών και δικαιωμάτων 
από τη λειτουργία του Νεκροταφείου. Έχει την ευθύνη για 
την πιστή εφαρμογή και τήρηση του κανονισμού λειτουρ¬ 
γίας του Νεκροταφείου. 

Φροντίζει για την καθαριότητα όσο, εκδίδει τις άδειες 
ταφής και παραχώρησης τάφων καθώς και τις άδειες δια¬ 
μόρφωσης τάφων και γενικά ασχολείται με κάθε είδους 
εργασίες που έχουν σχέση με το νεκροταφείο. 

21. Γραφείο Μηχανικού Εξοπλισμού και κίνησης οχημά¬ 
των. ' 

Έχει την ευθύνη της τήρησης των προβλεπομένων από 
το νόμο βιβλίων για όλα τα οχήματα (Μητρώα αυτοκινήτων 
κίνησης επισκευών κλπ)· Επιμελείται για την συντήρηση 
και επισκευή όλων των οχημάτων και έχει την ευθύνη των 
κινήσεων. 

Φροντίζει για την προμήθεια των αναγκαίων ανταλλα¬ 
κτικών εργαλείων καυσίμων λιπαντικών καθώς και για την 
ασφάλιση των οχημάτων σε ασφαλιστική εταιρεία. 

22. Γραφείο Ηλεκτροφωτισμού 

Επιμελείται για την συντήρηση του κοινοτικού φωτισμού 
(αλλαγή λαμπτήρων συντήρηση φωτιστικών σωμάτων κλπ) 
καθώς και για την καλή λειτουργία κάθε ηλεκτρολογικής 
εγκατάστασης της Κοινότητας, Φροντίζει για επέκταση 
και βελτίωση των δικτύων και για την προμήθεια φωτιστι¬ 
κών σωμάτων και των αναγκαίων ανταλλακτικών υλικών. 

Επιμελείται του προγράμματος για το άναμα και το σβύ- 
σιμο του Κοινοτικού φωτισμού. 

Αρθρο 5 

Η κατανομή του προσωπικού στην Διεύθυνση Τμήματα 
και Γ ραφεία γίνεται με απόφαση Προέδρου ανάλογα με τις 
υπηρεσιακές ανάγκες της Κοινότητας. 

Ο Διευθυντής και Τμηματάρχες που απουσιάζουν, ανα¬ 
πληρώνονται με άλλους υπαλλήλους όπως ορίζει ο Νόμος 

Ο τρόπος λειτουργίας κάθε υπηρεσίας στις λεπτομέ¬ 
ρειες του, εκτός από εκείνες που καθορίζει ο νόμος, δϋ- 
ναται να καθορίζεται με ειδικό κανονισμό λειτουργίας που 
καταρτίζεται από το Κοινοτικό Συμβούλιο. 

Αρθρο 6 
Αρμοδιότητες 

Α' Διευθυντού 

Κατευθύνει σύμφωνα με τις οδηγίες του Προέδρου της 
Κοινότητας ή του Αναπληρωτή του, τις Υπηρεσίες της 
Διεύθυνσης, εισηγείται τα αντικείμενα της αρμοδιότητας 
της και ασκεί τα καθήκοντα (αρμοδιότητες) που του έχουν 
ανατεθεί από τον Ο.Ε.Υ. και το νόμο ή κατ’ εξουσιοδό¬ 
τηση, είναι υπεύθυνος για την ομαλή και απρόσκοπτη λει¬ 
τουργία όλων των Υπηρεσιών της Κοινότητας, ενημερώνει 
τον Πρόεδρο της Κοινότητας ή τον Αναπληρωτή του για 
κάθε πρόβλημα για το οποίο απαιτείται η παρέμβαση του, 
εποπτεύει και καθοδηγεί όλους τους υπαλλήλους, παρα¬ 
κολουθεί την ποιότητα και πρόοδο των εργασιών τους, κα¬ 
τανέμει κατά ορθή και δίκαια κρίση το έργο που διεκπε- 
ραιώνουν οι υπάλληλοι και γενικά λαμβάνει κάθε μέτρο 
που απαιτείται μέσα στα πλαίσια του νόμου, του παρόντος 
Οργανισμού και των οδηγιών του Προέδρου για την διεκ¬ 
περαίωση κάθε εργασίας της Κοινότητας. 

Β' Τμηματαρχών. 

Οι Προϊστάμενοι υπό την άμεση εποπτεία του προέδρου 
της Κοινότητας ή Αναπληρωτή και του Διευθυντή κατευ¬ 
θύνουν τις Υπηρεσίες που υπάγονται σ’ αυτούς, εισηγοϋ- 
νται τα αντικείμενα της αρμοδιότητάς τους, ασκούν τα κα-' 
θήκοντα (αρμοδιότητες) που τους έχουν ανατεθεί από το 
Νόμο ή κατ’ εξουσιοδότηση και τον παρόντα Οεργανισμό 
ελέγχου και θεωρούν με την μονογραφή τους όλα τα έγ¬ 
γραφα που συντάσσονται από τους υφισταμένους τους. 

Άρθρο 7 

Η οργανική σύνθεση και κατάταξη των θέσεων του προ¬ 
σωπικού της Κοινότητας κάθε κατηγορίας, κλάδου και 
βαθμού γίνεται ως κατωτέρω. 

1. ΚΑΤΗΓΟΡΙΑ ΠΕ 
α) Κλάδος ΠΕΙ Διοικητικός 
Μία (1) θέση με βαθμούς Γ-Α 
Κλάδος ΠΕ-3 Πολιτικών Μηχανικών 
Μία (1) θέση με βαθμούς Γ-Α 
γ) ΠΕ-4 Αρχιτεκτόνων Μηχανικών 
Μία (1) θέση με βαθμούς Γ-Α 
δ) Κλάδος ΠΕ-6 Τοπογράφων Μηχανικών 
Μία (ΐ) θέση με βαθμούς Γ-Α 

2. ΚΑΤΗΓΟΡΙΑ ΤΕ 

α) Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων - Μηχανικών 

Μία (1) θέση με βαθμούς Γ-Α 

β) Κλάδος ΤΕ-17 Διοικητικών - Λογιστικών. 

Μία (1) θέση με βαθμούς Γ-Α 

3. ΚΑΤΗΓΟΡΙΑ ΔΕ 
α) Κλάδος ΔΕ-1 Διοικητικός 
Πέντε (5) θέσεις με βαθμούς Γ-Α 
β) Κλάδος ΔΕ-15 Εισπρακτόρων 
Μία (14 θέση με βαθμούς Γ-Α 
γ) Κλάδος ΔΕ-24 Ηλεκτρολόγων 
Μία (1) θέση ηλεκτρολόγου με βαθμούς Γ-Α 
δ) Κλάδος ΔΕ-29 Οδηγός αυτ/των 
Τρεις (3) θέσεις οδηγών αυτοκινήτων με βαθμούς Γ-Α 
ε) Κλάδος ΔΕ-30 Τεχνικών 
Τέσσερεις (4) θέσεις υδραυλικών με βαθμούς Γ-Α 


στ) Κλάδος ΔΕ-35 Κηπουρών. 

Μία (1) θέση κηπουρού με βαθμούς Γ-Α 
ζ) Κλάδος ΔΕ-12 Δασοφυλάκων 
Δύο (2) θέσεις με βαθμούς Γ-Α 

4. ΚΑΤΗΓΟΡΙΑ ΥΕ 

Α) Κλάδος ΥΕ-1 Κλητήρων - θυρωρών - Γ ενικών καθη¬ 
κόντων 

Μία (1) θέση με βαθμούς Δ-Γ 
β) Κλάδος ΥΕ-16 

Δεκαεννέα (19) θέσεις εργατοτεχνικών γενικά με βαθ¬ 
μούς Δ-Γ οι οποίες αναλύονται ως εξής: 

Δέκα (10) θέσεις εργατών καθαριότητας 
Τέσσερεις (4) θέσεις εργατών ύδρευσης 
Μία (1) θέση υδρονομέα 

Δύο (2) θέσεις εργατών κήπων και δενδροστοιχιών. 
Μια (1) θέση Εργάτη Φύλακα Κοινοτικού Νεκροτα¬ 
φείου 

Μία (1) θέση καθαρίστριας κοινοτικού καταστήματος 

ΜΟΝΙΜΟ ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ 
ΑΝ 1476/1984 

ΚΑΤΗΓΟΡΙΑ ΔΕ 

α) κλάδος ΔΕ 29 οδηγού αυτοκινήτου 
Μία (1) θέση με βαθμούς Γ-Α 

ΚΑΤΗΓΟΡΙΑ ΥΕ 

α) Κλάδος ΥΕ-16 

Μία (1) θέση εργάτη ύδρευσης με βαθμούς Δ-Γ 
Μία (1) θέση εργάτη καθαριότητας. 

Μία (1) θέση καθαρίστριας γραφείου με βαθμό Δ-Γ 
Β' ΔΙΠΙΔ/Φ42/24/11440/31.12.1986 Κοινή Υπουργική 
Απόφαση 

ΚΑΤΗΓΟΡΙΑ ΔΕ 

α) Κλάδος ΔΕ-29 οδηγού αυτοκινήτου 
Μία (1) θέση με βαθμούς Γ-Α 
. ΚΑΤΗΓΟΡΙΑ ΥΕ 

α) Κλάδος ΥΕ-16 εργατοτεχνιτών γενικά. 

Μία (1) θέση εργάτη καθαριότητας με βαθμούς Δ-Γ 
Μία (1) θέση εργάτη κήπου με βαθμούς Δ-Γ 
Γ Άρθρο 57 Β. Δ/τος 715/72 

α) Κλάδος ΥΕ16 υδρονομέα 
Μία (1) θέση με βαθμούς Δ-Γ 

Δ' Άρθρο 25 του Ν. 1735/87 
α) Κλάδος ΥΕ16 

Μία (1) θέση εργάτη ύδρευσης με βαθμούς Δ-Γ 
ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
ΠΟΥ ΥΠΗΡΕΤΕΙ ΣΤΗΝ ΚΟΙΝΟΤΗΤΑ 
Μία (1) θέση εργάτη καθαριότητας με σχέση εργασίας 
ιδιωτικού Δικαίου αορίστου χρόνου που μετατράπηκε αυ¬ 
τοδίκαια με τον Ν. 1476/84 σε προσωρινή. 

Παρατήρηση: Το προσωπικό που θα υπηρετεί στην 
πράξη δεν θα υπερβαίνει αθροιστικά τον αριθμό των τακτι¬ 
κών οργανικών θέσεων είτε αυτό απασχολείται ως μόνιμο 
τακτικό προσωπικό είτε με προσωρινή ή αορίστου χρόνου 
ιδιωτικού Δικαίου για κάθε μία Κοινοτική Υπηρεσία ξεχω¬ 
ριστά. 

Άρθρο 8ο 

ΠΡΟΣΟΝΤΑ ΔΙΟΡΙΣΜΟΥ 
Κατηγορία Πανεπιστημιακής Εκπαίδευσης (ΠΕ) 

1) Κλάδος ΠΕ-1 Διοικητικός 

Προσόν διορισμού στον εισαγωγικό βαθμό ορίζεται πτυ¬ 
χίο ή δίπλωμα νομικής ή Πολιτικών ή Οικονομικών Επιστη¬ 
μών ΑΕΙ ή Κοινωνιολογίας ή Διοίκησης Επιχειρήσεων της 
ημεδαπής ή πτυχίο ή δίπλωμα ΑΣΟΕΕ ή ΠΑΣΠΕ ή ανωτά- 
των βιομηχανικών σχολών της ημεδαπής ή αλλοδαπής. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Κλάδος ΠΕ-3 Πολιτικών Μηχανικών, ΠΕ-4 Αρχιτε¬ 
κτόνων - Μηχανικών 

ΠΕ-6 Τοπογράφων - Μηχανικών 

Για κάθε κλάδο προσόν διορισμού στον εισαγωγικό 
βαθμό ορίζεται το ομώνυμο κατά περίπτωση πτυχίο ή δί¬ 
πλωμα ΑΕΙ της ημεδαπής ή ισότιμο αντίστοιχης ειδικότη¬ 
τας σχολών της αλλοδαπής. 

ΚΑΤΗΓΟΡΙΑ Τεχνολογικής Εκπαίδευσης (ΤΕ) 

Κλάδος ΤΕ-4 Τεχνολόγων Μηχανολόγων ή Ηλεκτρολό¬ 
γων Μηχανικών, Κλάδος ΤΕ-17 Διοικητικών - Λογιστι¬ 
κών. 

Για κάθε κλάδο προσόν διορισμού στον εισαγωγικό 
βαθμό ορίζεται το ομώνυμο πτυχίο ή δίπλωμα της Σχολής 
Τεχνολογικών Εφαρμογών ΤΕΙ της ημεδαπής ή ισότιμων 
Σχολών της ημεδαπής ή αλλοδαπής ή ΚΑΤΕΕ ή ισότιμων 
Σχολών της ημεδαπής ή αλλοδαπής ή ΚΑΤΕΕ ή ισότιμων 
Σχολών της ημεδαπής ή αλλοδαπής. 

Κατηγορία Δευτεροβάθμιας Εκπαίδευσης (ΔΕ) 

Κλάδος ΔΕΙ Διοικητικός, ΔΕ-15 Εισπρακτόρων 

Για κάθε κλάδο προσόν διορισμού στον εισαγωγικό 
βαθμό ορίζεται το απολυτήριο Λυκείου ή εξαταξίου Γυ- 
μνασίου ή άλλου ισότιμου Σχολείου και γνώση δακτυλο¬ 
γραφίας με την επιφύλαξη του άρθρου 17 του Ν. 1586/86 
και του άρθρου 5 του Π.Δ/τος 37α/1987. 

Κλάδος ΔΕ-6 Σχεδιαστών, ΔΕ-24 Ηλεκτρολόγων, ΔΕ-29 
Οδηγών αυτοκινήτων, ΔΕ-30 Τεχνικών (Υδραυλικών), < 
ΔΕ-35 Κηπουρών 

Για κάθε κλάδο ή ειδικότητα, προσόν διορισμού στον ει¬ 
σαγωγικό βαθμό ορίζεται ο ομώνυμος ή αντίστοιχος ή συ¬ 
ναφής κατά ειδικότητα απολυτήριος τίτλος Τεχνικού - 
Επαγγελματικού Λυκείου ή Τεχνικής Επαγγελματικής 
Σχολής Δευτεροβάθμιας Εκπαίδευσης ή Σχολής μαθη¬ 
τείας του ΟΑΕΔ του Ν. 1346/1983 (ΦΕΚ 46/Α) ή άλλης 
ισότιμης σχολικής μονάδας της ημεδαπής ή αλλοδαπής. 

Για το διορισμό σε θέσεις των παραπάνω κλάδων με τυ¬ 
πικό προσόν απολυτήριο τίτλο Τεχνικής Επαγγελματικής 
Σχολής Δευτεροβάθμιας Εκπαίδευσης ή Σχολής μαθη¬ 
τείας του ΟΑΕΔ του Ν. 1346/83 ή άλλης ισότιμης σχολι¬ 


κής μονάδας της ημεδαπής ή αλλοδαπής απαιτείται και 
τριετής εμπειρία μετά την κτήση του απολυτηρίου τίτλου 
στην ειδικότητα ή σε συναφή ειδικότητα. 

Για την συμπλήρωση της τριετούς εμπειρίας συνυπολο¬ 
γίζεται και ο χρόνος στρατιωτικής θητείας κατά τον όποιο 
ο στρατεύσιμος απασχολήθηκε σε εργασίες της οικείας 
ειδικότητας ή συναφούς. 

Κατηγορία υποχρεωτικής εκπαίδευσης 

Κλάδος ΥΕ1 -Κλητήρων-θυρωρών, Γενικών καθηκό¬ 
ντων και λοιπών Κλάδων. 

Προσόν διορισμού στον εισαγωγικό βαθμό για κάθε 
Κλάδο, ορίζεται απολυτήριος τίτλος υποχρεωτικής εκπαί¬ 
δευσης (δηλ. απολυτήριο τριταξίου Γυμνασίου ή για υπο¬ 
ψηφίους που έχουν αποφοιτήσει μέχρι και το 1980 απο¬ 
λυτήριο Δημοτικού Σχολείου) ή απολυτήριος τίτλος κατώ¬ 
τερης τεχνικής σχολής του Ν.Δ. 580/1970. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Αγ. 
θεοδώρων το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Νοεμβρίου 1992 

Ο Νομάρχης 
ΧΡ. ΛΑΔΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Α3α/10195/10.11.92 ' υπουργική απόφαση 
«Έγκριση του εσωτερικού κανονισμού λειτουργίας του Ωνάσ- 
σειου Καρδ/κού Κέντρου» (ΦΕΚ 692/Β'/92), επιφέρεται η 
εξής διόρθωση, λόγω παράλειψης κατά τη δημοσίευση: 

Στο άρθρο 10, παράγραφος 8 μετά τον τρίτο στίχο προστίθε¬ 
ται η παρακάτω ειδικότητα «Χειριστές Ιατρικών Μηχανημάτων: 
Δώδεκα (12) θέσεις». 

(Από το Τπουργείο Υγείας, Πρόνοιας και Κοιν. Ασφαλίσεων) 

-,348ε ΕΦΗΜΕΡΙΣ ΤΗΣ ΚΥΒΕΡΝΗΙΕΩΣ [ΤΕΥΧΟΣ ΔΕΥΤΕΡΟ)_ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΙΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30 


Διεύθυνση 

Καποδιστρίου 34 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 1 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΙΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 
β) » 
γ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


το Τεύχος Α' 
» » Β' 


» » Αναπτυξιακών Πράξεων 

» » Ν.Π.Δ.Δ. 

» » ΠΑΡΑΡΤΗΜΑ 

» » Δελτ. Εμπ.8» Βιομ. Ιδ. 

» » Αν. Ειδικού Δικαστηρίου 

» » Α.Ε. 8ι Ε.Π.Ε. 

όλα τα Τεύχη εκτός ΤΑΕ-ΕΠΕ 


3χ. 15.000 

» 30.000 

» 10.000 
» 30.000 

» 20.000 
» 10.000 
» 5.000 

» 10.000 
» 3.000 

» 200.000 
» 100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 » 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















